b"\n_START_ARTICLE_\nAntonio Cano Manuel Ram\xc3\xadrez de Arellano\n_START_SECTION_\nBiografia\n_START_PARAGRAPH_\nEra germ\xc3\xa0 del tamb\xc3\xa9 pol\xc3\xadtic liberal Vicente Cano Manuel Ram\xc3\xadrez de Arellano. Llicenciat en dret, treball\xc3\xa0 com a advocat i fou tancat a la Ciutadella de Barcelona en 1792. En 1804 fou nomenat alcalde de Corte de Madrid. El 1809, un cop esclatada la guerra del franc\xc3\xa8s, va fugir de la capital i es va unir a la Junta Suprema Central._NEWLINE_En 1811 era fiscal del Consell Reial i un dels propulsors de la llei de llibertat d'impremta. Va ser nomenat secretari de Despatx de Gracia i Just\xc3\xadcia el 23 de juny de 1812, ocupant el c\xc3\xa0rrec fins al 10 d'octubre de 1813. Des de juliol havia ocupat a m\xc3\xa9s la d'Estat amb car\xc3\xa0cter inter\xc3\xad. En 1814, per\xc3\xb2, fou bandejat quatre anys a Pastrana i a Chinchilla._NEWLINE_Va ser diputat a les Corts Espanyoles pel Regne de M\xc3\xbarcia en 1820-1822. En el Trienni Liberal va ser president de les Corts entre febrer i mar\xc3\xa7 de 1821 i president del Tribunal Suprem d'Espanya entre 1820, any del seu restabliment, i 1823 quan va ser suprimit de nou amb la restauraci\xc3\xb3 de l'absolutisme. Ja en la reg\xc3\xa8ncia de Maria Cristina de Borb\xc3\xb3-Dues Sic\xc3\xadlies va ser President del Canal d'Albacete i Pr\xc3\xb2cer del Regne (1834-1836)."